छात्रों को बताए सुरक्षा के तरीके
सिरोही| राजकीयउच्च माध्यमिक स्कूल नवीन भवन में संचालित व्यावसायिक शिक्षा के तहत सुरक्षा ट्रेड की पढ़ाई कर रहे छात्रों को सुरक्षा के तौर तरीके बताए गए। इसके लिए उन्हें विभिन्न जगहों का भ्रमण भी करवाया गया। प्रशिक्षक सेवानिवृत सूबेदार घनश्याम सिंह राठौड़ ने छात्रों को बताया कि विकास के लिए अंतरराष्ट्रीय सीमा की तरह देश की आंतरिक सुरक्षा भी जरूरी है। इसलिए व्यावसायिक, औद्योगिक और घर की सुरक्षा के क्षेत्र में रोजगार के कई अवसर है। उन्होंने बताया कि सुरक्षा ट्रेड के छात्रों को सीमेंट फैक्ट्री का भ्रमण कराया गया। जहां सुरक्षा अधिकारी, मैनेजमेंट डायरेक्टर सुरक्षा, जीएम हरिसिंह, ललित मोहन और बालगोपाल ने छात्रों को प्लांट की कार्यप्रणाली को ग्राउंड स्लाइड प्रोजेक्टर के माध्यम से बताया। छात्रों को सुरक्षा, उत्पादन और कार्यप्रणाली से रूबरू कराया। इससे पूर्व स्कूल से छात्रों की बस को व्याख्याता दुर्गेश गर्ग ने हरी झंडी दिखाकर रवाना किया। स्कूल में गोपालसिंह देवड़ा, गोविंद नारायण दायमा ने रोजगार और देश की सुरक्षा एजेंसियों में जाने के तरीके बताए।
hin_Deva hin_Deva